|  |
| --- |
| *Verslo žinios* |
|  
Verslo žinios Nr. 1 |
| Kalba | Lietuvių |
| Tipas | Savaitraštis |
| Savininkas | Bonnier (80%)R. Barysas (20%) |
| Vyr. redaktorius | Rolandas Barysas |
| Redaktoriaus pavaduotojas | Irma VerbienėRenaldas JakubauskasLiucija Zubrutė |
| Įsteigta | 1994 m. |
| Būstinė | J. Jasinskio g. 16A,03163 Vilnius |
| Tiražas | ~8 tūkst. egz. |
| Svetainė | vz.lt |

**„Verslo žinios"** – nuo 1995 m. leidžiamas ekonomikos temų laikraštis.

Istorija
--------

1994 m. spalio 29 d. išleistas bandomasis numeris (tiražas – 75 tūkst). 1995 m. sausio 4 d. išėjo pirmasis numeris. Pirmasis pilnai spalvotas Lietuvos laikraštis. 1995 m. leistas kartą, 1996 m. – dukart, 1997 m. – triskart, vėliau ir penkiskart į savaitę.

2001 m. išleistas pirmasis žurnalo „Verslo klasė" numeris. 2001 m. paleistas portalas *vz.lt*. 2003 m. pradėtos organizuoti konferencijos, inicijuotas Gazelės apdovanojimo projektas. 2007 m. prijungtas darbo pasiūlymų portalas *cv.lt*. 

2007 m. pradėtas leisti „Iliustruotasis mokslas", nuo 2012 m. – „Iliustruotoji istorija". Nuo 2018 m. atsisakė „iliustruotojo mokslo" leidybos dėl patiriamų nuostolių, o nuo 2020 m. atsisakė ir „Iliustruotosios istorijos" leidybos.

2022 m. apyvarta siekė 7,2 mln. eurų.  Internetinis puslapis turi apie 23,5 tūkstančių prenumeratorių (2024).

Turinys
-------

Anksčiau publikuotos kasdienės rubrikos: pirmadienį – „Medijos", antradienį – „Bendrovės finansai", trečiadienį – „Bendrovės valdymas", penktadienį – „Savaitgalis". Pirmadieniais – ketvirtadieniais – rubrika „Mano verslas", skirta šeimos verslui, smulkioms ir vidutinėms įmonėms. Kas antrą ketvirtadienį dėmesio skirta eksporto perspektyvoms, statybos ir NT bei prekybos sektoriams, technologijų naujienoms.

Dienraštis publikuoja „Financial Times" straipsnius.

Gazelė
------

**„Gazelė"** – kasmet dienraščio smulkiam ir vidutiniam verslui teikiamas apdovanojimas. Panašūs projektai vykdomi Europoje, JAV.

Apdovanojamos įmonės, kurių apyvarta per paskutinius 4 metus augo; pirmaisiais metais apyvarta 0,29–40 mln. Eur. o paskutiniais lyginamaisiais metais – įmonė dirbo pelningai. Projektą „Gazelė" Lietuvoje sudaro 10 konferencijų ir laikraščio rubrika, kurioje apžvelgiamos Lietuvos regionų verslo sąlygos.

Taip pat skaitykite
-------------------

* Dienas Bizness

Išnašos
-------

1. ↑  „Respublikiniai leidiniai". *www.adgin.lt*. Suarchyvuotas originalas 2016-09-17. Nuoroda tikrinta 2016-07-31.
2. ↑  *Verslo žinios*. Visuotinė lietuvių enciklopedija, elektroninis papildymas. – Vilnius: Mokslo ir enciklopedijų leidybos institutas, 2017–2022
3. ↑  „Žurnalistika" 2020 (I). „Žiniasklaida ir Lietuvos laisvė".
4. ↑  „„Verslo žinių" istorija – Lietuvos verslo istorija". *Verslo žinios*. Nuoroda tikrinta 2021-01-10.
5. ↑  „"Verslo žinios" pradeda leisti mokslo populiarinimo žurnalą". *DELFI*. Nuoroda tikrinta 2021-01-15.
6. ↑  „"Verslo žinios" pradeda leisti pažintinį žurnalą "Iliustruotoji istorija"". *Verslo žinios*. Nuoroda tikrinta 2021-01-15.
7. ↑  „Nutraukiama žurnalo „Iliustruotoji istorija" leidyba". *M360*. Delfi. 2019-12-10. Nuoroda tikrinta 2024-03-12.
8. ↑  „„Iliustruoto mokslo" laidotuvės gali būti ne paskutinės". *Universiteto žurnalistas*. Nuoroda tikrinta 2021-01-10.
9. ↑  „„Verslo žinių" finansiniai rezultatai". *rekvizitai.lt*. Nuoroda tikrinta 2023-06-07.
10. ↑  Žinios, Verslo. „„Gazelės" – augančios, lanksčios ir pelningos įmonės". *vz.lt*. Nuoroda tikrinta 2017-07-18.